Το ***Music & Me*** ήταν το τρίτο solo άλμπουμ του Μάικλ Τζάκσον, το οποίο κυκλοφόρησε το 1973 από τη Motown και πούλησε 4 εκατομμύρια αντίγραφα παγκοσμίως. Το άλμπουμ επανακυκλοφόρησε το 2009 ως μέρος του *Hello World: The Motown Solo Collection*.

Περιγραφή
---------

Το άλμπουμ κυκλοφόρησε σε μια δύσκολη περίοδο για τον Τζάκσον, ο οποίος ήταν 14 ετών, καθώς είχε αλλαγές στα φωνητικά και στη μουσική του. Έχοντας επηρεαστεί από τον Μάρβιν Γκάι και Στηβ Γουόντερ, ο Τζάκσον ήθελε τις δικές του συνθέσεις στο άλμπουμ, αλλά η Motown αρνήθηκε να του το επιτρέψει.

Παρά το γεγονός ότι στο εξώφυλλο, ο Τζάκσον κρατά μια κιθάρα, δεν είχε παίξει κανένα όργανο στο άλμπουμ. Ο Τζάκσον αργότερα εξέφρασε τις απογοητεύσεις του για τον πατέρα του, Τζο Τζάκσον, ο οποίος αργότερα θα εργαστεί για να λήξει το συμβόλαιο του Μάικλ και των αδερφών του με τη Motown και για να υπογράψει ένα νέο συμβόλαιο με την Epic Records. 

Καθώς ο Τζάκσον ήταν σε παγκόσμια περιοδεία με τους The Jackson 5, η προώθηση του άλμπουμ ήταν περιορισμένη. Η εκδοχή του Στηβ Γουέντερ, ονόματι *With a Child's Heart*, κυκλοφόρησε ως single στις ΗΠΑ, όπου έφθασε στη 14η θέση στο Billboard R&B Singles και στη 50η θέση στο *Billboard* Pop Singles. Δύο επιπλέον τραγούδια (*Music and Me* και *Morning Glow*) κυκλοφόρησαν ως singles στο Ηνωμένο Βασίλειο, αλλά δεν κατατάχθηκαν στα τσαρτ. Ακόμα ένα κομμάτι, το *Too Young*, κυκλοφόρησε ως single στην Ιταλία, ενώ το κομμάτι *Happy* έγινε single στην Αυστραλία και το *Doggin' Around* στην Ολλανδία. Δέκα χρόνια μετά τη κυκλοφορία του άλμπουμ, το *Happy* κυκλοφόρησε ως single στο Ηνωμένο Βασίλειο για να προωθήσει το *18 Greatest Hits*. Το κείμενο του άλμπουμ άλλαξε και το εξώφυλλο από πράσινο έγινε πιο σκοτεινό.

Μετά τη κυκλοφορία, ο Τζάκσον εργαζόταν δύο χρόνια για το επόμενο άλμπουμ του, το *Forever, Michael*.

Κατάλογος κομμάτιων
-------------------

| Αρ. | Tίτλος | Συνθέτες | Διάρκεια |
| --- | --- | --- | --- |
| 1. | "With a Child's Heart"   | Βίκι Μπάσεμορ, Χένρι Κόσμπι, Σίλβια Μόι | 3:32 |
| 2. | "Up Again"   | Φρέντι Πέρρεν, Κριστίν Γιάριαν | 2:50 |
| 3. | "All the Things You Are"   | Όσκαρ Χάμμερστειν Β', Τζέρομ Κερν | 2:59 |
| 4. | "Happy" (Θέμα από το *Lady Sings the Blues*) | Μάικλ Τζάκσον, Σμόκι Ρόμπινσον | 3:25 |
| 5. | "Too Young"   | Σίντνεϊ Λίππμαν, Σίλβια Ντι | 3:38 |
| 6. | "Doggin' Around"   | Λένα Αγκρί | 2:52 |
| 7. | "Johnny Raven"   | Μπίλλι Πέιτζ | 3:33 |
| 8. | "Euphoria"   | Λέον Βάρ, Ζακελίν Χίλλιαρντ | 2:50 |
| 9. | "Morning Glow"   | Στέφεν Σχάρτζ | 3:37 |
| 10. | "Music and Me"   | Μάικλ Κάννον, Ντόν Φένκετον, Μέλ Λάρσον, Τζέρρι Μαρκελλίνο | 2:38 |

Απάνθισμα
---------

Το *Music & Me* συγχέεται με το ομώνυμο απάνθισμα του Μάικλ Τζάκσον, η οποία κυκλοφόρησε το 1993 από τη Motown. Το απάνθισμα συμπεριλαμβάνει όλα τα κομμάτια του άλμπουμ (εκτός το *Doggin' Around*), μαζί με λίγα κομμάτια από άλλα άλμπουμ του Τζάκσον.

### Κατάλογος κομματιών

  

1. Rockin' Robin (από το *Got to Be There*)
2. Johnny Raven
3. Shoo-Be-Doo-Be-Doo-Da-Day (από το *Ben*)
4. Happy
5. Too Young
6. Up Again
7. With a Child's Heart
8. Ain't No Sunshine (από το *Got To Be There*)
9. Euphoria
10. Morning Glow
11. Music and Me
12. All The Things You Are (ή *All The Things You Are, Are Mine*)
13. Cinderella Stay Awhile (από το *Forever, Michael*)
14. We've Got Forever (από το *Forever, Michael*)

Παραπομπές
----------

1. ↑  «Music & Me». AllMusic. Ανακτήθηκε στις 27 Απριλίου 2009.
2. ↑  Chery, Carl: *XXL: Michael Jackson Special Collecters Edition*, page 100. American Press.
3. ↑  Halstead, Craig (2003). *Michael Jackson: The Solo Years*. Authors OnLine. ISBN 0-7552-0091-8.  Unknown parameter `|coauthors=` ignored (`|author=` suggested) (βοήθεια)